คัดเลือกตัวแทนจำหน่ายโครงการสลาก 80 จังหวัดระยอง
นายสุพจน์ ต่ออาจหาญ ปลัดจังหวัดระยอง เป็นประธานคัดเลือกผู้แทนจำหน่ายฉลากกินแบ่งรัฐบาลโครงการฉลาก 80 ที่หอประชุมศูนย์ราชการจังหวัดระยอง ตำบลเนินพระ อำเภอเมือง จังหวัดระยอง โดยมีนายทวีป วุฒิบาทุกาจิตต์ รองผู้อำนวยการสำนักงานสลากกินแบ่งรัฐบาล และผู้แทนจำหน่ายฉลากในจังหวัดระยอง จันทบุรี ชลบุรี และตาด เดินทางเข้าร่วมและรับฟังผ่านทางออนไลน์ เกือบ 200 รายรองผู้อำนวยการสำนักงานสลากกินแบ่งรัฐบาล กล่าวว่า สำนักงานสลากกินแบ่งรัฐบาลได้จัดทำโครงการสลาก 80 เพื่อแก้ไขปัญหาการขายฉลากเกินราคา และให้ประชาชนสามารถหาซื้อสลากได้ในราคา 80 บาท ผ่านจุดจำหน่ายที่กระจายอยู่ทั่วประเทศ ซึ่งตัวแทนจำหน่ายที่เข้าร่วมโครงการ จะได้รับสลากไปจำหน่ายจุดละ 25 เล่ม หรือ 2,500 ฉบับ ซื้อขายผ่านแอปพลิเคชันเป๋าตังและถุงเงิน สำหรับปี 2564 มีจุดจำหน่าย 77 จุด ส่วนในปี 2565 สำนักงานสลากฯ จะกระจายจุดจำหน่าย  1,000 จุดทั่วประเทศ ภายในเดือนกรกฎาคมนี้ ขณะนี้ เปิดให้บริการโครงการสลาก 80 แล้ว  จำนวน 209 จุด ในกรุงเทพมหานคร ปริมณฑล และจังหวัดต่างๆ ในภาคกลาง นอกจากนี้ ยังอยู่ระหว่างการจัดทำสัญญา ในส่วนของภาคตะวันออกเฉียงเหนืออีก 151  ราย สำหรับภาคเหนือ มีผู้ผ่านคุณสมบัติเบื้องต้น 996 ราย และภาคใต้อีก 450 ราย สำนักงานฯ  จะเดินทางไปจัดประชุมและคัดเลือกภายในเดือนพฤษภาคม 2565 เพื่อให้โครงการสลาก 80 ทั่วทุกภูมิภาคทั่วประเทศ ซึ่งจะเริ่มขายสลากตั้งแต่งวดวันที่ 1 มิถุนายน 2565 เป็นต้นไปส่วนการเดินทางมาประชุมครั้งนี้ จะเป็นการประชุมผู้สมัครเข้าร่วมโครงการจาก 8 จังหวัด ในภาคตะวันออก ได้แก่ ปราจีนบุรี สระแก้ว นครนายก ฉะเชิงเทรา ระยอง จันทบุรี ชลบุรี และตราด คาดว่าจะมีผู้ผ่านคุณสมบัติและหลักเกณฑ์เบื้องต้น จำนวน 326 ราย หลังจากนั้นจะเข้าสู่กระบวนการจัดทำสัญญาในห้วงเดือนพฤษภาคม 2565